recursal/SuperWikiNEXT-32B huggingface dataset:
**מסקרפונה** (באיטלקית: **Mascarpone**) היא סוג של גבינת שמנת אשר מקורה באיטליה, יש הטוענים שמקורה של הגבינה הוא בפנמה (אורלנדו מוסקרה) המיוצרת משילוב של שמנת ולעיתים גם חובצה. לאחר תהליך דנטורציה קצר, מבודדים מוצקי השמנת ממי הגבינה על ידי שימוש בחומצה טרטרית. המוצקים נאספים לגבן אחיד מבלי ליישנה. אחוז השומן בה גבוה מאוד ויכול להגיע ל-50%.

אופן ייצור המסקרפונה שונה ממפעל למפעל. את הגבינה מכינים משמנת וחומצה טרטרית, אך לפעמים בגרסאות מהירות או ביתיות משתמשים במלח לימון (חומצה ציטרית) או מיץ לימון, למרות שלגרסאות אלו יש מרקם וטעם שונה עם חיי מדף מאוד קצרים. הגבינה נמצאת בשימוש בשפע מנות שמקורן בחבל לומברדיה שבצפון איטליה. ניתן למצוא את הגבינה במנות כגון לזניה וטירמיסו, ולעיתים ניתן להשתמש בגבינה על מנת להעשיר תבשילי ריזוטו במקום להשתמש בחמאה. 

באופן מסורתי, מסקרפונה מיוצרת מחלב פרה.

מקורות
------

מקורה של המסקרפונה הוא כנראה במאה ה-16, בסביבת העיר מילאנו שבחבל לומברדיה באיטליה. ייתכן שמקור השם הוא במילה האיטלקית "mascarpia", הגרסה הלומברדית לגבינת הריקוטה. בכל מקרה, תהליך הייצור של כל אחת מהגבינות שונה בתכלית זו מזו.

קישורים חיצוניים
----------------

ויקישיתוף מדיה וקבצים בנושא **מסקרפונה** בוויקישיתוף
* Cheese.com

| גבינות איטלקיות |
| --- |
| 

|  |
| --- |
| בוראטה • גורגונזולה • טלג'ו • מוצרלה • מסקרפונה • פקורינו • פרובולונה • פרמזן • קשקבל • ריקוטה |

 |
**יחסות** או **יחסיות** הוא הדפס אבן (ליטוגרפיה) מעשה ידי האמן ההולנדי מאוריץ קורנליס אשר שהודפס לראשונה בדצמבר 1953.

תיאור היצירה
------------

היצירה מתארת עולם פרדוקסלי בו אינם חלים כללי כוח המשיכה הקיימים בעולמנו. היצירה מתארת מבנה, או כיכר עירונית, באותו עולם, ואת תושבי העולם ההולכים ברחובות או אוכלים בביתם. הדמויות לבושות באותם בגדים ולא מתוארים פרטי פניהם. בעולם זה קיימים שלושה מישורי משיכה האורתוגונליים אחד לאחר והמתקיימים בו זמנית באותו חלל, כאשר כל מישור משפיע על חלק מהדמויות ביצירה, אך לא על האחרות. 16 הדמויות המופיעות ביצירה מחולקות בין מישורי המשיכה השונים. בעקבות מצב זה, יכולות שתי דמויות לחלוק את אותו גרם מדרגות אך לנוע בכיוונים שונים (שתי דמויות יכולות בו זמנית לעלות על המדרגות ולרדת את המדרגות שהן פונות לאותו כיוון, אך הולכות במישור משיכה שונה), או לחלופין לעלות משני כיוונים של אותו גרם מדרגות (האחד מעל המדרגות שראשו פונה מעלה והאחר בצידן התחתון של אותו גרם מדרגות שראשו פונה מטה).

וכך מתאר האמן את היצירה:

> 
> לא ייתכן ששוכני עולמות שונים יהלכו, ישבו או יעמדו על אותה הקרקע, שכן מושגיהם בדבר מהו אופקי ומהו אנכי שונים אלה מאלה. עם זאת, הם יכולים להשתמש באותו גרם מדרגות. בגרם המדרגות העליון הנראה כאן, נעים שני בני אדם זה בצד זה ובאותו הכיוון, אך אחד מהם יורד והאחר עולה. הקשר ביניהם אינו אפשרי משום שהם חיים בעולמות נפרדים, ולכן נבצר מהם לדעת זה על קיומו של זה.
> 
> 
> 
> — מ.ק. אשר, **עבודות גרפיות**, בנדיקט טאשן וסטימצקי בע"מ, 1994
>

אזכורים תרבותיים
----------------

יצירה זו נחשבת לאחת הפופולריות והידועות ביצירותיו של אשר, והיא אוזכרה פעמים רבות באמנות הפופולרית.

* הסצנה האחרונה בסרטו של ג'ים הנסון, "המבוך", מתרחשת בעולם דמוי הציור "יחסיות", כאשר הגיבורה מנסה להציל את אחיה ממלך הגובלינים ג'ארת, המסוגל לנוע במישורי משיכה שונים.

* היצירה שימשה השראה לרצועת הקומיקס "החיים בגיהנום" של מאט גריינינג, וכן באחד מפרקי הסדרה "משפחת סימפסון" ואף בסרט "משפחת סימפסון - הסרט" של גרונינג.

* היצירה הופיעה בפרק "I, Roommate" של הסדרה "פיוצ'רמה" בה גיבורי הסדרה פיליפ ג. פרי ובנדר מחפשים דירה להשכרה, מגיעים לדירה דמות היצירה "יחסיות", ומסרבים לשלם דמי שכירות עבור מישורי משיכה בהם הם אינם משתמשים.

* היצירה הופיעה בסרט "לילה מוטרף במוזיאון."

* סצנת חלום מתוך הסרט התחלה (סרט) היא מחווה ליצירה.

* בסדרה "משחק הדיונון" מופיעים גרמי מדרגות בהשראת היצירה

לקריאה נוספת
------------

* מ.ק. אשר, **עבודות גרפיות**, סטימצקי טאשן, 1994, בתרגום עדנה קלגסברון ובעריכת שלומית אריאל.

הערות שוליים
------------

1. ↑  Yoo Kyung, 8 Squid Game Facts That Prove The Director Is A True Mastermind, TheSmartLocal South Korea - Travel, Lifestyle, Culture & Language Guide, ‏2021-09-24 (באנגלית אמריקאית)

| יצירותיו של מאוריץ קורנליס אשר |
| --- |
| 

|  |
| --- |
| בית מדרגות • בלוודיר • דומם וכדור שיקוף • הגשר • זחלגלגל • יד וכדור שיקוף • ידיים רושמות • יחסות • מגדל בבל • מפל מים • מראת קסמים • עולם אחר 2 • עולים ויורדים • קיעור וקימור • קסטרוולווה • שלושה כדורים 2 • שמיים ומים |

 |
**ערוץ דיסני פורטוגל** הוא ערוץ ילדים פורטוגלי, הגרסה המקומית לערוץ דיסני, בדומה לערוץ דיסני ישראל. הערוץ משודר בפורטוגזית בפורטוגל, אנגולה, מוזמביק וכף ורדה, שכולן מדינות דוברות פורטוגזית. 

הגרסה הפורטוגלית לערוץ דיסני היא ערוץ דיסני היחיד באירופה שלא משודר ב-HDTV.

Disney Cinemagic
----------------

דיסני סינמג'יק היה ערוץ ילדים ונוער מקבוצת וולט דיסני, שמטרתו הייתה לשדר את הקלאסיקות מכל הזמנים שהופקו על ידי החברה. 

עם השקת הערוץ ב-1 באוקטובר 2008 באפיק 44 בשירות הטלוויזיה ZON TV, ערוץ דיסני הרגיל לא נחשב עוד ל"פרימיום" והחל לשדר בחבילת הבסיס של החברה, כפי שכבר קרה אצל שירותי טלוויזיה אחרים, ובמקומו הערוץ החדש החליף אותו ושודר בקרב משקי הבית ששילמו תשלום חודשי מיוחד. 

בדצמבר 2008 צורף הערוץ לרשימת הערוצים של Cabovisão.

ב-1 בינואר 2009 הושקה גרסת ה-HD של הערוץ.

ב-1 בנובמבר 2012 הוחלף הערוץ בידי ערוץ דיסני ג'וניור. 

הערוץ ממשיך להתקיים כיום במדינות דוגמת צרפת וגרמניה.

### תוכניות

* אלאדין (2008-2012)
* בית הספר לקיסר המתחיל (2008-2012)
* אגדת טרזן (2008-2012)
* טימון ופומבה (2008-2012)
* לילו וסטיץ': הסדרה (2008-2012)
* קים פוסיבול (2009-2011)

שיעורי צפייה
------------

בחודש מאי 2018 היה ערוץ דיסני במקום השמיני מבחינת שיעורי הצפייה בפורטוגל.

דיסני ג'וניור פורטוגל
---------------------

עוד בטרם ערוץ דיסני ג'וניור פורטוגל החל לשדר, הוא התקיים כרצועת שידורים במסגרת ערוץ דיסני פורטוגל. הרצועה שודרה מדי בוקר, אך שידוריה הופסקו לאחר הקמת הערוץ המקומי של דיסני ג'וניור. כל תוכניות הערוץ מכוונות לקהל יעד בגילאי 2-6.

### תוכניות

* מתקפת אומנות
* נדב ידי זהב
* ג'ייק והפיראטים מארץ לעולם לא
* צומת ג'ונגל
* חבורת איינשטיין
* מועדון החברים של מיקי מאוס
* סוכן מיוחד אוסו

תוכניות
-------

### 2015

* וונדר מציל את העולם
* העולם של ריילי
* חבורת 7ג'
* הצעד הבא
* קייסי אנדרקאבר
* בויסטר
* היורשים: עולם מרושע
* סטאר נגד כוחות הרשע

### 2016

* תמיד ביחד
* המופלאה: הרפתקאות ליידי באג
* קיקיוואקה: מחנה קיץ
* סוי לונה
* הארלי באמצע
* בקסטייג'
* אלנה מאוולור

### 2017

* האכסניה
* חוקי המרפי של מיילו
* פלונטר: הסדרה
* ביזארדבארק
* מלון טרנסילבניה: הסדרה
* סיפורים של ברווזים

### 2018

* הבית של רייבן
* אנדי

ראו גם
------

* RTP1
* טלוויזיה בפורטוגל
* RTP2

קישורים חיצוניים
----------------

* אתר האינטרנט הרשמי של ערוץ דיסני

* ערוץ דיסני באתר NOS
* ערוץ דיסני באתר NOWO
* Disney Plus באתר MEO
* ערוץ דיסני באתר Vodafone

הערות שוליים
------------

1. ↑  ערוצי הטלוויזיה הנצפים ביותר בפורטוגל (ארכיון)
המונח "סקוט בראון" מפנה לכאן. לערך העוסק בפוליטיקאי ודיפלומט, ראו סקוט בראון (פוליטיקאי).
**סקוט בראון** (באנגלית: **Scott Brown**; נולד ב-25 ביוני 1985) הוא כדורגלן עבר סקוטי ששיחק בעמדת הקשר המרכזי. כיום מאמן את פליטווד טאון מהליגה הראשונה באנגליה.

קריירת מועדונים
---------------

### היברניאן

בראון החל את הקריירה שלו במחלקת הנוער של היברניאן בסקוטלנד ב-1999 בגיל 13. חתם על חוזה מקצועני בהיברניאן בעונת 2002-03, והופעת הבכורה שלו בקבוצה התקיימה במאי 2003 מול אברדין, בגיל 17. בעונת 2003-04 בראון שיחק ב-41 משחקים וכבש 4 שערים. באותה עונה, הקבוצה העפילה לגמר גביע הליגה הסקוטית. בדרך לגמר היברניאן גברה על סלטיק וריינג'רס ובראון היה שותף בכל המשחקים, אבל בגמר הפסידה לליווינגסטון בתוצאה 2-0.

בעונות 2004-05 וגם 2005-06 בראון נפצע ושיחק רק בחלק מהמשחקים, ובמרץ 2006 חתם על חוזה חדש בהיברניאן. בעונת 2006-07 סייע לקבוצתו לזכות בגביע הליגה, שהיה התואר הראשון של הקבוצה אחרי 16 שנים.

### סלטיק

בתום עונת 2006-07 עבר לסלטיק, ששילמה עליו כ-6.5 מיליון אירו. זו ההעברה היקרה ביותר בין שתי קבוצות בסקוטלנד. משחקו הראשון של בראון היה נגד קילמרנוק ב-5 באוגוסט 2007 ועשרה ימים מאוחר יותר שיחק בפעם הראשונה בליגת האלופות נגד ספרטק מוסקבה. לאחר שהעפילה לשלב הבתים, הוגרלה לבית עם מילאן, שחטאר דונצק ובנפיקה ליסבון. סלטיק העפילה מהמקום השני לשלבי הנוקאאוט, שם הוגרלה מול ברצלונה. במשחק הראשון בראון לא השתתף, ובמשחק השני בקאמפ נואו כן שותף אך סלטיק הפסידה 0–1 והודחה מהתחרות. בעונה הזו בראון שיחק ב-44 משחקים וכבש 3 שערים, בתום העונה זכה עם סלטיק באליפות סקוטלנד.

ב-2009 מונה לקפטן סלטיק, ומאז הצטרפותו לקבוצה זכה בעשרה אליפויות סקוטלנד, שישה גביעים, ושישה גביעי ליגה.

### אברדין

ב-1 ביולי 2021 הצטרף בהעברה חופשית לאברדין בתפקיד שחקן-מאמן בחוזה לשנתיים בהן שימש כעוזר מאמן, ובתאריך 8 במרץ 2022 הודיע על פרישתו מכדורגל מקצועני.

נבחרת סקוטלנד
-------------

בראון ערך את הופעת הבכורה שלו בנבחרת במאי 2007 נגד גאורגיה במסגרת מוקדמות יורו 2008. כבש את שערו הראשון בנבחרת ב-5 בספטמבר 2009 בניצחון 0–2 על מקדוניה. בנבחרת כבש ארבעה שערים ב-55 משחקים.

תארים
-----

### היברניאן

* גביע הליגה הסקוטית (1): 2007

### סלטיק

* אליפות סקוטלנד (10): 2007/2008, 2011/2012, 2012/2013, 2013/2014, 2014/2015, 2015/2016, 2016/2017, 2017/2018, 2019/2020, 2020/2021
* הגביע הסקוטי (6): 2010/2011, 2012/2013, 2016/2017, 2017/2018, 2018/2019, 2019/2020
* גביע הליגה הסקוטית (6): 2008/2009, 2014/2015, 2016/2017, 2017/2018, 2018/2019, 2019/2020

קישורים חיצוניים
----------------

ויקישיתוף מדיה וקבצים בנושא **סקוט בראון** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt

הערות שוליים
------------
**דרור בירנבאום** (נולד בדצמבר 1961) הוא איש עסקים, פעיל ציבור וראש העיר החמישי של קריית אונו, בין השנים 1993–2003.

ביוגרפיה
--------

בירנבאום נולד ב-1961 בקריית אונו. למד בבית הספר "ניר" ובתיכון הנשיא ע"ש יצחק בן-צבי בעירו. לפני בחירתו עבר קורס בניהול במכללה למינהל. ב-1980 התגייס לצה"ל ושירת בבסיס תל השומר.

פעילות ציבורית וקריירה פוליטית
------------------------------

בירנבאום החל בפעילותו הפוליטית כשהיה נער ונבחר ליו"ר נוער המערך. ב-1984 מונה להיות מזכיר תנועת "הפועל" בקריית אונו. שנה לאחר מכן, נבחר להיות מזכיר מועצת הפועלים בעירו, והיה לאחד המזכירים הצעירים בארץ. בירנבאום נבחר לכהונה שנייה כמזכיר בשנת 1988. מטעם תפקידו הקים את אולם מופ"ת בעיר והפך את קן הנוער העובד והלומד בעיר לאחד מהמובילים בארץ. בבחירות לכנסת ה-13 עמד בראש מערכת הבחירות בקריית אונו מטעם מפלגת העבודה ונבחר ליו"ר הסניף המקומי.

בירנבאום התמודד בשנת 1993 בפריימריז של מפלגת העבודה בקריית אונו מול ראש העיר המכהן באותו ימים, דורון קרפ וניצח. הוא התמודד מטעם המפלגה לראשות העיר וגם זכה ברוב של 69% מקולות הבוחרים מול ראש העיר המכהן, דורון קרפ שהקים רשימה עצמאית ורץ מטעמה. בנוסף, הפך לראש העיר הצעיר ביותר בארץ כשהוא רק בן 32. סיעת העבודה במועצת העיר זכתה ב-5 מנדטים ובירנבאום הרכיב קואליציה. בנובמבר 1998 זכה בפעם השנייה ברוב של 69% ונבחר לכהונה נוספת. סיעתו הגדילה את כוחה וזכתה ב-6 מנדטים. סגנו באותן שנים, ישראל גל, משמש כיום כראש העיר הנוכחי. בסוף שנת 2002 פרש מראשות העיר והקדים את הבחירות לאפריל 2003 (במקום שיתקיימו כסדרן בחודש אוקטובר באותה שנה). במקומו נבחר המועמד העצמאי יוסי נשרי.

בירנבאום הוא חבר מרכז מפלגת העבודה לשעבר, והוצב בבחירות לכנסת ה-15 במקום ה-94 ברשימת ישראל אחת. בבחירות לכנסת ה-16 הוצב במקום ה-65 ברשימת העבודה-מימד.

לאחר הפרישה
-----------

אחרי הפרישה עבד כאיש עסקים והתגורר בקנדה ובהונגריה במסגרת תפקידו כמנהל הפעילות היזמית של חברה אשר בבעלות סולל בונה אינטרנשיונל (מקבוצת שיכון ובינוי). בנוסף כיהן כחבר מועצת המנהלים של תיאטרון בית ליסין, חבר הנהלת ההתאחדות לכדורגל בישראל וגם עמד בראש הוועדה הרפואית של ההתאחדות לכדורגל.

קישורים חיצוניים
----------------

* דרור בירנבאום, באתר News1 מחלקה ראשונה

הערות שוליים
------------

1. ↑  ילקוט הפרסומים 4169, באתר נבו, ‏23 בנובמבר 1993
2. ↑  ילקוט הפרסומים 4705, באתר נבו, ‏1 בדצמבר 1998

| ראשי מועצת ועיריית קריית אונו |
| --- |
| 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ישעיהו זיידמן  (ראש הוועד המקומי) | יעקב כהן  (ר' מועצה) | אביגדור ורשה  (ר' מועצה) | אשר דר  (ר' מועצה) | אביגדור ורשה  (ר' מועצה) | דורון קרפ  (ר' מועצה ועירייה) | דרור בירנבאום | יוסי נשרי | ישראל גל |
| 1940–1953 | 1953–1969 | 1969–1978 | 1978–1983 | 1983–1989 | 1989–1993 | 1993–2003 | 2003–2013 | 2013 ואילך |

 |
**גבינה עכואית** (בערבית: **جبنة عكاوي**) היא גבינה לבנה מלוחה ממשפחת הגבינות החצי-קשות טריות (מלוחות) שמקורה בעיר עכו.

אטימולוגיה
----------

הגבינה מכונה עכואית על שם העיר עכו, שבה היא נוצרה.

ייצור ואחסון
------------

הגבינה העכואית עשויה בדרך כלל מחלב פרה מפוסטר, אבל ניתן להכין אותה גם מחלב עיזים או כבשים. גבינה זו מופקת ברוב המקרים באזור המזרח התיכון, בעיקר בישראל, הרשות הפלסטינית, לבנון, ירדן, סוריה וקפריסין. באזורים אלו, אנשים נוהגים בדרך כלל לאכול את הגבינה באמצעות פיתה במהלך ארוחת צהריים או ארוחת ערב. הגבינה נארזת בעבודת יד לתוך מסננת מרובעת ואת הגֶבֶּן משרים במי מלח במשך יומיים.

מרקם וטעם
---------

צבע הגבינה הוא לבן ויש לה מרקם חלק וטעמה מלוח. היא משמשת בדרך כלל כגבינת שולחן שנאכלת בפני עצמה או מלווה בפירות או ירקות.

ניתן לדמות את המרקם של הגבינה למוצרלה או לפטה, מאחר שהיא לא נמסה בקלות. ניתן לאחסן אותה עד שנה. המרקם והטעם הם תוצאה של התרביות הספציפיות שמי הגבינה הושרו בהם. אלו נשמרים יחד לתקופה ממושכת יותר מאשר סוגי גבינה פשוטים יותר, כגון גבינה סורית.

היסטוריה
--------

אספקת הגבינה לא הייתה פשוטה בעבר במזרח התיכון. במהלך מלחמת האזרחים בלבנון, בעלי חיים נטבחו והמדינה הייתה צריכה לייבא מוצרי חלב בכלל וגבינה עכואית בפרט ממזרח אירופה. בלוס אנג'לס, אנשים נהגו לחבוץ תחליף גבינה עכואית על ידי השריית גבינת פטה במספר סוגים של מים כדי להמליח אותה.

הערות שוליים
------------

1. ↑  "Ackawi - Cheese.com". *www.cheese.com*. נבדק ב-2016-04-18.
2. ↑  Tamime, A. Y. (1991). R. K. Robinson and A. Y. Tamime (ed.). *Feta and Related Cheeses*. Woodhead Publishing. pp. 209–216. ISBN 978-1-85573-278-0.
3. ↑  "Ackawi". נבדק ב-24 במרץ 2015. `{{cite web}}`:  (עזרה)
4. ↑  Burm, Linda (28 בינואר 1993). "MARKETS : Pulling Strings: Cheese From the East". Los Angeles Times. נבדק ב-24 במרץ 2015. `{{cite news}}`:  (עזרה)
גבינת פאלפוסטה ארוזה
**גבינת פאלפוסטה** {בהונגרית: **Pálpusztai sajt**) היא גבינה רכה ושומנית העשויה מחלב פרה, מלוחה, המבשילה עם Brevibacterium.

מאפיינים
--------

גבינת פלפוסטה מפורסמת בזכות הטעם החריף והריח החזק, הפיקנטי, בעלת מעט ריח אמוניה (סירחון של בשר נרקב), האופייני לכל הגבינות המבשילות עם Brevibacterium. בצק הגבינה רך, ובו לכל היותר כמה חורי תסיסה קטנים או גושים. היא מאופיינת בגודל קטן ובמסה, זמן הבשלה קצר והיא מבשילה מבחוץ לפנימה. טעמה מתפתח במהלך ההבשלה, והגבינה עלולה להפוך גם למעט נוזלית במהלך האחסון. בשל ריחה החריף (המסריח) אסור להביא אותה לבית הספר בתוך כריכים).

גבינת פלפוסטה היא אחת הגבינות ההונגריות המסורתיות הבודדות, אם כי ההיסטוריה שלה לא חוזרת אחורה הרבה. בהונגריה, מכינים גבינת פאלפוסטה מאז תחילת המאה ה-20. היא מיוצרת בסגנון גבינות הרומאדור. צורתה בדרך כלל מוארכת או קובייה.

מקור השם
--------

פאל הלר הקים את מפעל הגבינות שלו בבודפשט בדרך קרפשי בשנות ה-90 של המאה ה-19. לחברה קראו Derby Sajt- és Vajtermelő. גבינת הפאלפוסטה נקראת על שמו הפרטי של מייסד המפעל עצמו (פאל-Pál), שאליו נוספה המילה puszta (פירושה: שממה), רק מסיבות שיווקיות. אז השם לא מתייחס למקום אמיתי כלשהו, לא הייתה שממה שממנה הובא החלב למפעל או שממנו יכול היה להגיע המתכון לגבינה. שמה של גבינת דרבי שגם היא יוצרה במפעל מתייחס למסלול מרוצי הסוסים שליד המפעל.

התיישנות הגבינה
---------------

ה-Brevibacterium היא תרבית צבע של חיידק הגדל על פני הגבינה בלבד מכיוון שהוא מתרבה רק בנוכחות חמצן. האנזימים שלו מפרקים בעוצמה את חלבוני החלב המרכיבים את הגבינה, עד לחומצות האמינו, ואת השומן בגבינה עד לחומצות השומן. החיידק יוצר את הציפוי החום-אדמדם והרירי על פני גבינת פאלפוסטה.

את תרבית החיידקים מורחים על פני הגבינות המתבגרות בצורת תמיסה מעט מלוחה. לאחר מכן במהלך ההבשלה הופכים את הגבינות כל 2–3 ימים ומשטחן נמרח שוב. מעניין שאת מצעי החיידק המשמשים להבשלת הגבינה, ניתן למצוא גם על עור האדם. על ידי פירוק הקרטין והשומן חיידק זה גם תורם בחלקו להיווצרות ריח גוף האדם.

ממדים
-----

לפי ספר האוכל ההונגרי, משקל של גבינת פאלפוסטה הוא 43–57 גרם, 5-4 ס"מ אורך, 4-3  ס"מ רוחב, 2.5–3.5 ס"מ גובה. תכולת החומר היבש שלה חייבת להיות לפחות 44% ותכולת השומן של החומר היבש חייבת להיות לפחות 45%.

ספרות
-----

* ספר אוכל הונגרי

לקריאה נוספת
------------

* תמונה אלקטרו-מיקרוסקופית של חיידק Brevibacterium linens

הערות שוליים
------------

1. ↑  Százéves a pálpusztai, magyarkonyhaonline.hu
2. ↑  "Hungarikum rangra pályázik a 120 éves pálpusztai sajt". אורכב מ-המקור ב-2015-02-26. נבדק ב-2015-02-26.
**מרטין האשק** (בצ'כית: **Martin Hašek**; נולד ב-3 באוקטובר 1995) הוא כדורגלן צ'כי המשחק בעמדת הקשר בארזורומספור מהליגה הטורקית השנייה.

קריירה
------

מרטין החל לשחק בילדותו בסלובן ליברץ, אך לאחר שנה עבר למחלקת הנוער של ספרטה פראג.

את הופעת הבכורה שלו בקבוצת בוגרים ערך האשק ב-2 באוגוסט 2014 במדי פרדוביצה מהליגה הצ'כית השנייה, אליה הושאל מספרטה פראג. ב-13 בנובמבר 2014 כבש את שערו הראשון, בניצחון קבוצתו 1–0. ב-1 בינואר 2015 הושאל לויקטוריה ז'יז'קוב וב-1 ביולי 2015 הושאל לולסים.

ב-28 ביולי 2016 הושאל לעונה אחת עם אופציה לרכישה לקבוצת בוהמיאנס 1905, ובתום העונה מימשה הקבוצה את אופציית הרכישה, כך שהאשק לא שיחק אפילו משחק אחד בספרטה פראג, אליה היה שייך מ-2006 ועד 2017. עם זאת, ספרטה הכניסה סעיף בחוזה ובו היא מקבלת עדיפות לקנות את השחקן אם תרצה בכך.

ב-28 בדצמבר 2018 רכשה אותו ספרטה פראג חזרה מידי בוהמיאנס 1905 תמורת 155 אלף אירו, כשהחוזה שנחתם הוא לשתי עונות וחצי.

בינואר 2020 ניהל האשק מגעים עם מועדון הכדורגל מכבי חיפה, ואף נחת בישראל כדי לחתום על חוזה, אך העסקה בוטלה. ב-27 בינואר סירב לנסוע יחד עם הקבוצה למחנה אימונים בספרד, ובשל התנהגותו כלפי הקהל והנהלת ספרטה פראג הפך ל"מנודה" והחל להתאמן עם קבוצת המילואים של המועדון. ב-12 במרץ 2020, במהלך משבר התפרצות הקורונה, הודיע האשק למועדון כי הוא מסיים את חוזהו באופן חד-צדדי. ב-23 באוקטובר 2020 קבעה מערכת הבוררות של ההתאחדות הצ'כית לכדורגל כי ביטול החוזה מצידו של האשק היה בלתי חוקי, וחייבה אותו לשלם 800 אלף אירו לספרטה פראג.

ב-5 בינואר 2021, אחרי כמעט עשרה חודשים כשחקן חופשי, חתם עד לתום העונה בווירצבורגר קיקרס מתחתית הבונדסליגה השנייה. בסוף העונה ירדה הקבוצה ליגה, והאשק עזב את המועדון.

ב-3 בספטמבר 2021 חתם בארזורומספור היורדת הטרייה לליגה הטורקית השנייה.

חיים אישיים
-----------

אביו, שנקרא אף הוא מרטין, הוא כדורגלן עבר ששיחק בנבחרת צ'כיה וכיום מאמן כדורגל. דודו הוא דומיניק האשק, שוער הוקי קרח בעברו, שנחשב בעיני רבים לאחד השוערים הגדולים בהיסטוריה של הענף.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net

הערות שוליים
------------

1. ↑  Sparťané bez práce? Konatého lákají do Řecka, Holka chce Zlín i Slovan, iSport.cz
2. ↑  Martin Hašek se už upsal Spartě! Okamžitě se prosadí, věří Rosický, iSport.cz
3. ↑  Apploud Digital, Martin Hašek ml. se vrací do Sparty! | sparta.cz, AC Sparta Praha
4. ↑  "ACS statement to Martin Hašek". *AC Sparta Prague*. נבדק ב-2020-01-27.
5. ↑  "Hašek oficiálně v béčku Sparty. Ve Španělsku je rebelující záložník tabu". *CNC*. נבדק ב-2020-02-01.
6. ↑  ההפסד כולו שלו: ההתרסקות של האשק, באתר ערוץ הספורט, 4 במרץ 2020
7. ↑  "Hašek sent a one-sided dismissal". *AC Sparta Prague*. נבדק ב-2020-03-13.
8. ↑  נזרק מספרטה - האשק הפך לשחקן חופשי, באתר ערוץ הספורט, 31 במרץ 2020
9. ↑  "Hašek must pay EUR 800,000 to ACS". *AC Sparta Prague*. נבדק ב-2020-10-23.
10. ↑  "Hašek se vrací k fotbalu v Německu! Jsem nadšený, řekl bývalý hráč Sparty". *CNC*. נבדק ב-2021-01-05.
**קולין ג'יימס קילריין** (באנגלית: **Colin James Kilrain**) (נולד ב-20 בספטמבר 1958) הוא קצין בדרגת תת-אדמירל בצי ארצות הברית המשרת כעוזר יושב ראש המטות המשולבים.

ביוגרפיה
--------

קילריין נולד בקווינסי שבמסצ'וסטס. הוא בוגר תואר ראשון מאוניברסיטת להיי בפנסילבניה, במהלך לימודיו היה חבר בנבחרת ההיאבקות של האוניברסיטה, שלוש פעמים נבחר לאול-אמריקן, זכה ארבע פעמים באליפות התאחדות ההיאבקות של האזור המזרחי ושלוש פעמים סיים במקום השלישי בטורניר ה-NCAA. ב-2014 נבחר להיכל התהילה הלאומי של ההיאבקות. הוא בעל תואר שני באסטרטגיית משאבים לאומיים וניהול מהאוניברסיטה לביטחון לאומי.

ב-1985 התגייס לצי ארצות הברית והשלים קורס חבלה ימית והכשרה כלוחם ביחידת אריות הים. שירת כלוחם בצוות אריות הים 3, נטל חלק בתוכנית החלפת קצינים ושירת ביחידת הקומנדו הימית של הצי הגרמני. שירת בצוות אריות הים 6, שימש סגן מפקד יחידת הלוחמה המיוחדת השנייה, פיקד על יחידת הלוחמה המיוחדת הרביעית בפוארטו ריקו, פיקד על צוות אריות הים 4 ועל קבוצת הלוחמה המיוחדת השנייה של פיקוד הלוחמה המיוחדת של הצי. כמו כן שימש יועץ למבצעים מיוחדים על נושאת המטוסים "דוויט אייזנהאור".

תפקידי מטה שלו כללו בין השאר קצין מבצעים במפקדת המבצעים המיוחדים של פיקוד דרום בפנמה, שימש קצין מבצעים במרכז ללוחמה בטרור של מחלקת המדינה, שימש סגן מפקד כוח הסיור בפיקוד המבצעים המיוחדים המשולבים.

ב-2011 קודם לדרגת אדמירל משנה ושירת כראש מחלקת אסטרטגיה ומדיניות במשרד ללוחמה בטרור של המועצה לביטחון לאומי. ב-2012 מונה לנספח צבאי בשגרירות ארצות הברית במקסיקו וב-2013 מונה לעוזר מפקד פיקוד המבצעים המיוחדים המשולבים. ב-2014 מונה למפקד המבצעים המיוחדים של פיקוד האוקיינוס השקט.

ביולי 2016 קודם לדרגת תת-אדמירל ומונה למפקד מפקדת המבצעים המיוחדים של נאט"ו. בנובמבר 2019 מונה למנהל הפעולות הצבאיות בארגון ה-CIA. בנובמבר 2021 מונה לעוזר יושב ראש המטות המשולבים.

קילריין נשוי לסוזאן קילריין, טייסת בצי ואסטרונאוטית בנאס"א והם הורים לארבעה.

קישורים חיצוניים
----------------

ויקישיתוף מדיה וקבצים בנושא **קולין קילריין** בוויקישיתוף
* ביוגרפיה באתר הצי
* Outstanding American - COLIN J. KILRAIN, אתר נבחרת ההיאבקות של ארצות הברית, 20 ביוני 2014

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קולין קילריין"**.
**רוביולה** (באיטלקית: **Robiola**) היא גבינה איטלקית רכה מיושנת ממשפחת הסטראקינו. היא מאזור לאנגה ועשויה בפרופורציות שונות של חלב פרה, חלב עיזים וחלב כבשים.

היסטוריה
--------

תיאוריה אחת אומרת שהגבינה קיבלה את שמה מהעיר רוביו (Robbio) בנפת פאביה. תיאוריה אחרת היא שהשם בא מהמילה rubeole (אדום) בגלל צבע הקליפה המתובלת.

מאפיינים
--------

### ייצור

סוגים שונים של רוביולה מיוצרים ברחבי פיימונטה מהנפות קונאו, אסטי ואלסנדריה ועד למחוז לומברדיה. זוהי אחת מההתמחויות של ואל ד'אוסטה. הטעם והמראה של רוביולה משתנים בהתאם למקום שבו היא יוצרה. ל-Robiola di Roccaverano DOP / DOC אין קליפה וצבעה מעט צהוב-קש עם טעם מתוק. לרוביולה לומברדיה קליפה דקה, לבנה חלבית עד ורודה ונוטה להיות בצורת לחמניות קטנות. לגבינה בצבע שמנת שמתחת לקליפה הפורחת שלה יש טעם חלק, מלא, חריף וחמצמץ קל, כנראה בגלל תכולת השומן הגבוהה (52%). קליפתה ניתנת להסרה, אבל היא עדינה ללא אמוניה ומוסיפה לגבינה עדינות ופריכות.

### צריכה

רוביולה מוגשת בדרך כלל כגבינה שולחנית, לבד או עם שמן, מלח ופלפל. יש לאחסן אותה כראוי לאחר הרכישה, ותישמר טריה עד חודש אחד. טעמה החריף מיוחס להחדרת עשבי הבר שעליהם רועות בעלי החיים. ניתן להשתמש ברוביולה גם בבישול כולל מנות של פיימונטה המפורסמות כמו "ריזוטו רוביולה" ו"אליו רוביולה ספגטי" ומנות אחרות. יש להקפיד במיוחד על אחסון נכון של הגבינה (אין לעטוף בניילון, שכן הגבינה עלולה "להחנק" ולהתקלקל). מומלץ לאחסן אותה בקירור לא עטופה אלא בקליפה שלה או עטופה בנייר ולהשתמש בה תוך שבוע מרגע הרכישה.

קישורים חיצוניים
----------------

* תוצרת איטלקית
* ג'נט פלטשר, "הכל בתערובת עבור הרוביולה הזו", באתר סן פרנסיסקו כרוניקל, 6 ביולי 2005
* בישול וחיים
* פליניוס על הגבינה שעשויה להיות רוביולה בספר 11 של תולדות הטבע:
	+ בפרסאוס (באנגלית)
	+ ב-LacusCurtius (בלטינית)

הערות שוליים
------------

1. ↑  Anderson, Burton. *The Foods of Italy* (5 ed.). Italian Trade Commission. pp. 127–29. ISBN 978-1-4507-5291-6.
**פול מיקי נקאסוני** (באנגלית: **Paul Miki Nakasone**; נולד ב-19 בנובמבר 1963) הוא קצין אמריקאי בדרגת גנרל המכהן כראש הסוכנות לביטחון לאומי (NSA), כמפקד פיקוד הסייבר של ארצות הברית וכראש שירות הביטחון המרכזי (CSS), מאז מאי 2018.

ביוגרפיה
--------

נקאסוני נולד בסיינט פול וגדל בוויט לייק בר שבמינסוטה. הוא בנם של מרי ואדווין. אביו הוא יפני-אמריקאי יליד הוואי, אשר שירת בצבא ארצות הברית, שימש כמתורגמן של כוחות הכיבוש האמריקאיים ביפן והשתחרר בדרגת קולונל. 

נקאסוני למד באוניברסיטת סיינט ג'וזף שבמינסוטה והצטרף לתוכנית הכשרת קציני המילואים של צבא ארצות הברית. שירת כמפקד פלוגה, גדוד וחטיבה וכקצין מודיעין של דיוויזיה וגיס. בין השאר הוצב בקוריאה הדרומית, באפגניסטן ובעיראק. שימש קצין המודיעין של כוח הסיוע הביטחוני הבינלאומי באפגניסטן, היה ממקימי פיקוד הסייבר של צבא ארצות הברית ושימש בו ראש אגף המבצעים. פיקד על כוח המשימה הלאומי בתחום הסייבר של פיקוד הסייבר של ארצות הברית. 

באוקטובר 2016 קודם לדרגת לוטננט גנרל ומונה למפקד הארמייה השנייה ולמפקד פיקוד הסייבר של צבא ארצות הברית.

במאי 2018 מונה לראש הסוכנות לביטחון לאומי (NSA), לראש שירות הביטחון המרכזי ולראש פיקוד הסייבר של ארצות הברית, שהפך בתקופתו לאחד מהפיקודים הקרביים המאוחדים.

נקאסוני הוא בוגר מכללת המלחמה של הצבא ובעל תואר שני מהאוניברסיטה לביטחון לאומי ומאוניברסיטת דרום קליפורניה. הוא נשוי לסוזאן, ואב לארבעה.

קישורים חיצוניים
----------------

ויקישיתוף מדיה וקבצים בנושא **פול נקאסוני** בוויקישיתוף
* פול נקאסוני באתר ה-NSA
* פול נקאסוני, ברשת החברתית אקס (טוויטר)

הערות שוליים
------------

1. ↑  Army Cyber welcomes new commander, אתר צבא ארצות הברית, 14 באוקטובר 2016
2. ↑  JAPANESE AMERICAN PROMOTED TO RANK OF BRIGADIER GENERAL, CONTINUING FAMILY LEGACY OF SERVICE, ‏javadc.org, ‏10 בפברואר 2012

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 9994 0114
* LCCN: no2018176790
* VIAF: 8154681819247861244
* WorldCat: lccn-no2018176790

 |
**ערכת פיתוח תוכנה** (באנגלית: **Software development kit**; נקרא בקיצור **SDK** או **devkit**) היא סט של כלים לפיתוח תוכנה ולהעשרת יכולות תוכנה. זו נעשית בשירות יישומים עבור פלטפורמה מסוימת, כגון סביבת עבודה, פלטפורמת חומרה, מחשב, קונסולת משחקים, או מערכת הפעלה. במרבית המקרים, המושג - SDK מתייחס לתוספי קוד עבור אפליקציות מובייל.

SDK יכול להיות פשוט כמו ממשק תכנות יישומים (API) בצורה של קבצים מסוימים לשפת תכנות ספציפית או לכלול חומרה מתוחכמת כדי לתקשר עם מערכת משובצת מחשב מסוימת. כלים נפוצים כוללים עזרי איתור באגים ושירותים אחרים המוצגים לעיתים קרובות ב**סביבת פיתוח משולבת** **(IDE)**.‏ SDK כולל לעיתים קרובות קוד לדוגמה והערות טכניות או תיעוד אחר לתמיכה.

SDK עשוי להכיל רישיון שהופך אותו למתאים לבניית תוכנה המפותחת תחת רישיון תואם. לדוגמה, SDK קניינית לרוב לא תתאים לפיתוח תוכנה חופשית, ואילו SDK-GPL המכילה את הרישיון הציבורי הכללי של גנו לא תתאים לפיתוח תוכנה קניינית. לעומת זאת, SDK-LGPL תחת הרישיון הציבורי הכללי המוקטן של גנו בדרך כלל תתאים לפיתוח כזה.

מהנדס תוכנה בדרך כלל מקבל SDK ממפתחי מערכת היעד. לעיתים קרובות ניתן להוריד את ה-SDK ישירות דרך האינטרנט. ערכות רבות ניתנות בחינם על מנת לעודד מפתחים להשתמש במערכת או בשפה מסוימת, באופן שמשמש ככלי שיווק או כחלק ממודל עסקי המבוסס על מידע. לדוגמה, חברה המפתחת ערכת פיתוח תוכנה להוספת יכולות מיקום לאפליקציות, יכולה להציע את הערכה בחינם תמורת אישור מפתח האפליקציה לעשות שימוש במידע הנאסף (מיקום המשתמשים).

לעיתים מפותחת SDK למטרה יותר ספציפית, כגון למערכות או תת-מערכות. לדוגמה, גם מיקרוסופט ואפל יספקו ערכות פיתוח של מנהל התקנים (DDK) לפיתוח מנהל התקן.

ראו גם
------

* ממשק תכנות יישומים
* ערכת כלים (מחשוב)
* תוכנה - מונחים
**תַּרְבּוּע** (באנגלית: **Quadrature**) הוא מונח היסטורי במתמטיקה שפירושו קביעת השטח של צורה מסוימת. נושא התרבוע שימש כאחד המקורות העיקריים לבעיות שהתניעו את פיתוח החשבון האינפיניטסימלי, והציג מושגים חשובים באנליזה מתמטית.

היסטוריה
--------

שיטה עתיקה לקביעת הממוצע הגאומטרי של a ו־b.
### יוון העתיקה

מתמטיקאים ביוון העתיקה, בהתאם לדוקטרינה הפיתגוראית, הבינו את המושג של קביעת השטח של צורה כתהליך של בניית ריבוע שיש לו שטח זהה לשטח הצורה (ומכאן מגיע המונח: "תרבוע"). הגאומטרנים היוונים לא הצליחו תמיד במשימה (ראו תרבוע העיגול), אולם הם אכן הצליחו לרבע מספר צורות אשר "צלעותיהן" לא היו פשוט קטעים ישרים, כמו למשל את הסהרונים של היפוקרטס ואת הפרבולה (ראו תרבוע הפרבולה). בהתאם למסורת היוונית, הבניות האלו חייבות להתבצע רק בעזרת סרגל ומחוגה.

לצורך ביצוע תרבוע של מלבן שצלעותיו a ו־b צריך לבנות ריבוע שצלעו {\displaystyle x={\sqrt {ab}}} (הממוצע הגאומטרי של a ו־b). למטרה זאת ניתן להשתמש בבנייה הבאה: אם מציירים את המעגל שקוטרו נוצר על ידי חיבור שני קטעים ישרים באורך a ו־b, אז הגובה (BH בדיאגרמה) של הקטע הישר המאונך לקוטר, מנקודת החיבור של הקטעים עד לנקודה בה הוא חותך את המעגל, שווה לממוצע הגאומטרי של a ו-b. בנייה גאומטרית דומה פותרת את הבעיות של תרבוע המקבילית והמשולש.

השטח של מקטע פרבולי הוא 4/3 השטח של משולש חסום מסוים.
בעיות תרבוע של צורות עקמומיות היו קשות בהרבה. התרבוע של המעגל בעזרת סרגל ומחוגה התברר במאה ה־19 כבלתי אפשרי. אף על פי כן, בעבור צורות מסוימות (למשל הסהרון של היפוקרטס), תרבוע ניתן לביצוע. התרבועים של פני השטח של הכדור ושל מקטע פרבולי על ידי ארכימדס הפכו להישג המתמטי הגבוה ביותר של האנליזה בעת העתיקה:

* שטח פני השטח של הכדור שווה לארבע פעמים השטח של מעגל גדול.
* השטח של מקטע פרבולי שווה ל־4/3 השטח של משולש מסוים שחסום במקטע הפרבולי.

כדי להוכיח את התוצאות הללו, ארכימדס השתמש בשיטת המיצוי של אאודוקסוס.

### ימי הביניים והעת החדשה

באירופה של ימי הביניים, המושג תרבוע קיבל משמעות של קביעת השטח של צורה בכל דרך שהיא. השיטה שנעשה בה השימוש הרבה ביותר היא שיטת הגדלים הבלתי ניתנים לחלוקה; היא הייתה פחות ריגורוזית מאשר הבניות הגאומטריות של היוונים, אך פשוטה ויעילה יותר. באמצעותה, גלילאו גליליי וז'יל פרסון דה רוברוואל חישבו את השטח תחת קשת של ציקלואידה, גרגואיר דה סנט וינסנט חקר את השטח תחת ההיפרבולה, ותלמידו Alphonse Antonio de Sarasa הבחין בקשר של השטח הזה ללוגריתמים.

ג'ון ואליס תרגם את השיטה הזאת לשפת האלגברה; הוא כתב בחיבורו *Arithmetica Infinitorum* (שפורסם בשנת 1656) מספר טורים אקוויוולנטיים למה שמכונה כיום האיטגרל המסוים, וחישב את הערכים שלהם. אייזק בארו וג'יימס גרגורי אף עשו התקדמות הלאה: הם חישבו תרבועים של כמה עקומים אלגבריים ושל ספירלות. כריסטיאן הויגנס ביצע בהצלחה תרבועים של שטח הפנים של כמה גופי סיבוב.

התרבוע של ההיפרבולה על ידי סנט וינסנט ו־de Sarasa הביא להגדרתה של פונקציה חדשה, הלוגריתם הטבעי, שהיא בעלת חשיבות יסודית. עם ההמצאה של החשבון האינטגרלי נוצרה שיטה אוניברסלית לחישוב שטח. כתוצאה, המונח *תרבוע* הפך למסורתי (יש שיגידו ארכאי), ובמקומו המונח **מציאת השטח** הפך לשם הנפוץ יותר לבעיה שמוגדרת כ**חישוב של** **אינטגרל מסוים במשתנה אחד**.

ראו גם
------

* תרבוע הפרבולה
* אינטגרציה נומרית
* תרבוע גאוסיאני

קישורים חיצוניים
----------------

* תרבוע, באתר אנציקלופדיה בריטניקה (באנגלית)
**שירות הביטחון המרכזי** (באנגלית: The **Central Security Service**, בראשי תיבות: **CSS**) הוא סוכנות במחלקת ההגנה של ארצות הברית, שהוקמה בשנת 1971 כדי לשלב את הסוכנות לביטחון לאומי (NSA) שירות יסודות ההצפנה (SCE) של הכוחות המזוינים של ארצות הברית והאגפים בתחום מודיעין אותות וקריפטוגרפיה ואבטחת מידע ברמה הטקטית. החלה לפעול מבצעית ב-1972.

בשנת 2002, כ-25,000 לובשי מדים שירתו בשירות.

סמל השירות שעוצב ב-1996 כולל עיגול כחול ובתוכו כוכב זהוב כשלפי כיוון השעון מופיעים בין קצותיו סמלי שירותי ההצפנה הצבאיים של ארצות הברית. 

מטה השירות נמצא בפורט מיד שבמרילנד, כעשרה קילומטר צפונה מוושינגטון הבירה, בה גם נמצא מטה הסוכנות לביטחון לאומי.

מטרת הארגון, כמתואר באתר הרשמי של הארגון, הוא לספק תמיכה קריפטולוגית, ידע וסיוע לקהילת ההצפנה הצבאית.

קישורים חיצוניים
----------------

ויקישיתוף מדיה וקבצים בנושא **שירות הביטחון המרכזי** בוויקישיתוף
* אתר האינטרנט הרשמי של שירות הביטחון המרכזי

הערות שוליים
------------

1. ↑  Central Security Service insignia, NSA/CSS website
2. ↑  History of the Central Security Service, FAS.org
**צחראש אדמוני**(שם מדעי: ***Oxyura jamaicensis***) הוא ברווז הנפוץ באמריקה הצפונית ושייך לסוג צחראש. מקור השם המדעי נגזר מיוונית עתיקה (*oxus, "חד",* oura,*"זנב",* jamaicensis,*ג'מייקה*). צחראש האנדים נחשב בעבר לתת-מין של הצחראש האדמוני. למעשה, מספר טקסונומים, כולל חברת הצפרות האמריקאית, עדיין רואים אותו כתת-מין.

מאפיינים
--------

מין זה קטן, עם מקור עבה ומעוגל, זנב ארוך ונוקשה אשר לעיתים קרובות הוא מחזיק אותו דרוך כלפי מעלה. ראשו מעט מחודד עם צוואר יחסית קצר ועבה. צחראש אדמוני זכר בדרך כלל בעל ראש שחור ולחיים לבנות בהירות. בקיץ, גופו בעל צבע ערמוני עשיר ומקורם בצבע כחול בהיר. בחורף, חלקם העליון בצבע אפור כהה-חום וחלקם התחתון בהיר יותר ומקורם גם הוא בצבע אפור כהה. נקבות וזכרים בשנתם הראשונה הם חומים, בדומה לזכרים בעונת החורף אבל עם פסים מטושטשים לאורך לחייהם הבהירות. בעת תעופה, הצחראש האדמוני מראה את החלק העליון השחור של כנפיו.

| מידות ממוצעות |
| --- |
| אורך | 340-430 מ"מ |
| משקל | 560 גרם |
| מוטת הכנפיים | 470 מ"מ |
| כנף | 133-147.5 מ"מ |
| זנב | 67-79 מ"מ |
| מקור | 38.5–41 מ"מ |
| רגל | 33-38 מ"מ |

רבייה והרגלים
-------------

מרחב הרבייה שלהם הוא אגמי ביצות ובריכות רדודות. הם מקננים בצמחייה ביצתית צפופה ליד המים. הנקבה בונה את הקן מדשא, אותו משיגה מאזורי צמחייה גבוהה כדי להסתיר אותו מפני טורפים. קבוצת גוזלים טיפוסית מכילה כ-5–15 ברווזונים. זוגות נוצרים בכל שנה.

הם עופות נודדים ובחורף הם נודדים למפרצי חופים ולבריכות ואגמים לא קפואים.

מין זה יודע לצלול ולשחות מתחת למים. הוא ניזון בעיקר מזרעים, שורשים של צמחי מים, חרקי מים ומסרטנאים.

זכר משמאל, נקבה מימין
 *Oxyura jamaicensis*

כמין פולש
---------

צחראשים אדמוניים יובאו לממלכה המאוחדת ב-1948 על ידי הסביבתן, סר פיטר סקוט. כתוצאה מבריחות מאוספי ברווזיים בסוף 1950, הם נהפכו לנפוצים בבריטניה ומשם התפשטו עד לאירופה. עד שנת 2000, האוכלוסייה גדלה לכ-6,000 פריטים. הרגלי החיזור האלימים של ברווז זה וניסיונותיו להתרבות עם הברווז בסכנת ההכחדה, הצחראש הלבן, הנפוץ בדרום אירופה, גרמו לדאגה בקרב הסביבתנים הספרדים. בשל כך, קמה תוכנית שנויה במחלוקת להשמיד את הצחראשים עם תחילתה של עונת הרבייה הבריטית; היו גם ניסיונות דומים לטבח והשמדה המונית של הברווזים במדינות אחרות באירופה. עד תחילת 2014, הרג הברווזים הפחית את האוכלוסייה לכ-20–100 פריטים, משיא של כ-5500 ברווזים בשנת 2000.

קישורים חיצוניים
----------------

ויקישיתוף מדיה וקבצים בנושא **צחראש אדמוני** בוויקישיתוף
* צחראש אדמוני, באתר ITIS (באנגלית)
* צחראש אדמוני, באתר NCBI (באנגלית)
* צחראש אדמוני, באתר Animal Diversity Web (באנגלית)
* צחראש אדמוני, באתר האנציקלופדיה של החיים (באנגלית)
* צחראש אדמוני, באתר Internet Bird Collection (באנגלית)
* צחראש אדמוני, באתר GBIF (באנגלית)

הערות שוליים
------------

1. ↑  צחראש אדמוני באתר הרשימה האדומה של IUCN
2. ↑  Jobling, James A (2010). *The Helm Dictionary of Scientific Bird Names*. London: Christopher Helm. pp. 210–211, 287. ISBN 978-1-4081-2501-4.
3. ↑
4. ↑  Ruddy Duck | Lincoln Park Zoo, www.lpzoo.org (ארכיון)
5. ↑
6. ↑  "R.I.P. Ruddy duck" (באנגלית בריטית). 2003-03-03. נבדק ב-2017-10-13.
7. ↑  Vidal, John (2012-03-08). "Final 100 ruddy ducks in the UK facing extermination". *The Guardian* (באנגלית בריטית). ISSN 0261-3077. נבדק ב-2017-10-13.
8. ↑  אתר למנויים בלבד Environment, The Telegraph

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007546154605171

 |
קלוס, 2019
**קרלי אליזבת קלוס** (באנגלית: **Karlie Elizabeth Kloss**; נולדה ב-3 באוגוסט 1992) היא דוגמנית על ויזמית אמריקאית שהתגיירה. נודעת בעיקר כדוגמנית ("מלאכית") מסלול של חברת ההלבשה התחתונה "ויקטוריה'ס סיקרט".

קורות חיים
----------

קלוס נולדה וגדלה בשיקגו, אילינוי שבארצות הברית, למשפחה נוצרית ממוצא גרמני, דני, ופולני. הוריה הם טרייסי (במקור: פיירס), במאית פרילנסרית, וקורט קלוס, רופא. לה שלוש אחיות. ב-1994 עברה עם משפחתה לסנט לואיס, מיזורי. בצעירותה למדה בלט. למדה בבית ספר תיכון במיזורי.

בשנים 2015–2016 לקחה פסק זמן לשנתיים מהדוגמנות, כדי ללמוד בבית הספר גלאטין של אוניברסיטת ניו יורק.

קריירה
------

פרק זה לוקה בחסר. אנא תרמו לוויקיפדיה והשלימו אותו. 
בשנת 2011 פרצה קלוס, כשנבחרה להיות מלאכית (דוגמנית) בתצוגות האופנה של חברת ההלבשה התחתונה האמריקאית "ויקטוריה'ס סיקרט", שם כיכבה מדי שנה עד 2015, כשהחליטה לקחת פסק זמן מהדוגמנות בשביל הלימודים.

בשנת 2015 הקימה קלוס את המוסד ללא כוונת רווח "Kode With Klossy" שמטרתו לעודד נערות צעירות ללמוד לתכנת ולהפוך למובילות בענף הטכנולוגיה.

ב-2018 פורסם שהיא תחליף את היידי קלום בהנחיה (ובהפקה בפועל) של תוכנית המציאות "פרויקט מסלול", בעונתה ה-17.

בנובמבר 2020 פורסם כי היא חתמה עם סוכנות הכישרונות UTA (אנ').

אקטיביזם בעד ישראל
------------------

באוקטובר 2023, קלוס, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום, ומגנה את האלימות של חמאס.

חיים אישיים
-----------

ב-2012 החלה בזוגיות עם איש העסקים האמריקאי-יהודי ג'ושוע קושנר, אחיו של ג'ארד קושנר (חתנו של נשיא ארצות הברית לשעבר, דונלד טראמפ). ביולי 2018 הודיעה על האירוסים של הזוג, כחודש לאחר שקלוס השלימה את תהליך הגיור שלה. באוקטובר 2018 נישאו שניהם בניו יורק.

גיסתה דרך ג'ארד קושנר (אחיה של בעלה) היא האמריקאית הגיורת, איוונקה טראמפ (בתו של דונלד טראמפ).

קלוס היא חברה טובה של הזמרת טיילור סוויפט, והיא אף הופיעה עמה בווידאו קליפ לשיר "Bad Blood" של סוויפט, שיצא במאי 2015. שתיהן כיכבו גם על שער המגזין "ווג" במרץ 2015, בו שתיהן התראיינו והצטלמו ביחד.

קישורים חיצוניים
----------------

ויקישיתוף מדיה וקבצים בנושא **קרלי קלוס** בוויקישיתוף
* 

* אתר האינטרנט הרשמי של קרלי קלוס (באנגלית)
* קרלי קלוס, ברשת החברתית פייסבוק

* קרלי קלוס, ברשת החברתית אקס (טוויטר)

* קרלי קלוס, ברשת החברתית אינסטגרם

* קרלי קלוס, ברשת החברתית טיקטוק

* קרלי קלוס, סרטונים בערוץ היוטיוב

הערות שוליים
------------

1. 1 2  איתי יעקב, הדוגמנית המתגיירת שנכנסת למשפ' טראמפ: הכירו את קרלי קלוס, באתר Xnet‏
2. 1 2  Karlie Kloss Signs With UTA (Exclusive) | Hollywood Reporter
3. ↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
4. ↑  "Karlie Kloss Is Engaged to Joshua Kushner: 'Their Hearts Are Full'".
5. ↑  Rosa Doherty, Supermodel Karlie Kloss converts to Judaism, www.thejc.com, ‏25.07.2018
6. ↑  Harwood, Erika. "Karlie Kloss and Josh Kushner's Wedding Will Have an Unbelievable Guest List".

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2018054995
* VIAF: 972153775040261550006
* WorldCat: lccn-n2018054995

 |
בבושקה עם לחם קוליץ' וביצי פסחא צבעוניות, אזור סטברופול, רוסיה
 איור זה מאת איוואן יאקובלביץ' ביליבין מרוסיה משתמש באורתוגרפיה בשפה הרוסית הישנה שניתן לתרגם לביצוע מודרני בנוסח "העיר קוליץ' עומדת, מפארת את עצמה; משבחת את עצמה על ערים אחרות; אין מקום טוב יותר ממני! כי אני כולי טבורוג ובצק! Х וה-В הם עבור Христос воскрес ("המשיח קם")
**קוליץ'** (ברוסית: Кулич) הוא השם הרוסי ללחם פסחא. עבור הסלאבים המזרחיים, לחם חגיגי היה עגול וגבוה, ומעליו עוצבו עיטורי בצק. הצורה הגלילית של העוגה קשורה לנוהג הכנסייה של אפיית ארטוס ("כיכר מחמצת", "לחם"). מסורת לחם הפסחא התפשטה בתרבויות שהיו קשורות לאימפריה הביזנטית ומהווה חלק תרבותי מסורתי של מדינות עם אוכלוסייה נוצרית אורתודוקסית. הוא נאכל במדינות כמו רוסיה, בלארוס, אוקראינה, רומניה, ארמניה, גאורגיה, מולדובה, מקדוניה הצפונית וסרביה.   קוליץ' הוא גרסה של לחמי פסחא (מכונה פאסקה) ומייצגת לא רק את חג הפסחא אלא גם את האביב. חג הפסחא הוא חגיגה חשובה מאוד במדינות מזרח אירופה, אפילו יותר חשוב מחג המולד.

הכנה
----

באופן מסורתי, לאחר טקס חג הפסחא, הקוליץ', שהוכנס לסל ומקושט בפרחים צבעוניים, מבורך על ידי הכומר. קוליץ' מבורך נאכל לפני ארוחת הבוקר כל יום. כל שארית קוליץ' שלא מברכים אותה אוכלים עם פאסקה לקינוח.

קוליץ' נאפה בתבניות גבוהות וגליליות (כמו קופסאות קפה או מיץ פירות). כאשר מתקרר, קוליץ' מעוטר בציפוי לבן (שמטפטף מעט לאורך הצדדים) ובפרחים צבעוניים. מבחינה היסטורית, הוא הוגש לעתים קרובות עם פסקה גבינה הנושאת את הסמל ХВ (מברכת הפסחא המסורתית של **Х**ристос **B**оскрес - Khristos voskres, "ישו קם").

קוליץ' נאכל רק בין חג הפסחא (העתקת חג הפסח עם משמעות אחרת) לבין חג הפנטקוסט (העתקת חג השבועות עם משמעות אחרת).

המתכון של קוליץ' דומה לזה של הפנטונה (panettone) האיטלקי, אבל הוא צפוף יותר ולכן שוקל הרבה יותר.

גלריה
-----

* Russian paska bread Kulich without frosting and crumblesלחם פאסקה רוסי קוליץ' ללא ציפוי ופירורים
* A painting of people with Easter fareציור של אנשים עם ארוחת חג הפסחא
* Orthodox Church of Rome priest (second from right) blesses paschal (Easter) foods including kulichs, eggs, and wineכומר הכנסייה האורתודוקסית של רומא (שני מימין) מברך על מאכלי פסחא, כולל מאכלי לחם, ביצים ויין
* Kulich shares the same name as a place in Iranקוליץ' חולק את אותו שם כמו המקום באיראן
* Kulichקוליץ'

לקריאה נוספת
------------

הערות שוליים
------------

קישורים חיצוניים
----------------

* מתכון קוליץ' (ברוסית, עם תמונות)



1. ↑  "Orthodox Easter in Ukraine". אורכב מ-המקור ב-2018-06-15. נבדק ב-2017-05-21.
2. ↑  "Kiev Kulich (Ukraine) - sweet Kiev - dessert Kiev - desserts Kiev - sweets Kiev".
3. ↑  "Why No Slavic Easter Is Complete Without Kulich". *Kitchn* (באנגלית). נבדק ב-2018-09-24.
4. ↑  Kharzeeva, Anna; RBTH, special to (2015-04-10). "Kulich: A cake that means spring, not just Easter". *www.rbth.com* (באנגלית אמריקאית). נבדק ב-2019-03-08.
5. ↑  "What to Know if You're Visiting Russia on Easter". *TripSavvy*. אורכב מ-המקור ב-2018-01-29. נבדק ב-2019-03-08.
6. ↑  Dee, Aliza.
פירוש נוסף ערך זה עוסק במצביא הסלאוקי. אם התכוונתם למשמעות אחרת, ראו ניקנור (פירושונים).
יהודה המכבי וצבאו עומד בפני צבא ניקנור. ציור של גוסטב דורה
**נִיקָנוֹר** (ביוונית: **Nικάνωρ**) היה מצביא סלאוקי בתקופת מרד החשמונאים. הוא היה מתומכיו של דמטריוס הראשון סוטר, שדרש את המלוכה הסלאוקית לו ולזרעו. נהרג בקרב חדשה בשנת 161 לפנה"ס.

לאחר שלום ליסיאס (הסכם שלום בין יהודה המכבי לבין אנטיוכוס החמישי מלך הממלכה הסלאוקית) כל הגזירות שנגזרו בתקופתו של אנטיוכוס הרביעי בוטלו ויהודה זכתה לאוטונומיה דתית מלאה. לאחר שאנטיוכוס החמישי ושר צבאו ליסיאס נרצחו על ידי דמטריוס ותומכיו, שאחד מהם היה ניקנור, החלה שוב המלחמה בין הממלכה הסלאוקית ויהודה.

ניקנור עמד בראש צבאותיהם במלחמתם ביהודה המכבי. בקרב הראשון שהתחולל בינו לבין יהודה המכבי בקרבת כפר שלם, כמה קילומטרים מירושלים, נוצח ניקנור, וצבאו אולץ לסגת באי סדר לירושלים. בירושלים ניקנור דרש מראשי העם להסגיר את יהודה המכבי ואף איים על בית המקדש.

לאחר שנודע לניקנור שיהודה המכבי וסייעתו נמצאים בצפון יהודה, קרוב לשומרון, הוא וצבאו יצאו לכיוונו על מנת למצוא אותו. בצבאו של ניקנור היו הרבה יהודים, אשר לא הסכימו לחלל את השבת. ניקנור סירב לכבד את רגשותיהם הדתיים ולכן רבים מהם ערקו.

לאחר שניקנור וצבאו הגיעו לבית חורון (כ-10 קילומטרים מירושלים), הוא הקים מחנה והמתין לתגבורת ועסק בהכנת צבאו לקרב.

בקרב שהתחולל סמוך למקום זה (קרב חדשה), תקף צבאו של יהודה המכבי – שמנה כ-3,000 חיילים – את צבאו של ניקנור בהפתעה, והנחיל לו מפלה קשה. ניקנור נהרג. ידו הימנית וראשו הובאו לתצוגת ראווה לירושלים. על פי ספר חשמונאים ב, ראשו נתלה על חומת החקרא. צבאו של ניקנור נס משדה הקרב, ויהודה שלח את חייליו הקלים לדלוק אחריהם על מנת להגביר את מספר אבדותיהם.

יום ניצחון זה נקבע כחג בשם "יום ניקנור" בי"ג באדר, על פי מגילת תענית, אך מכיוון שנפסקה ההלכה ש"בטלה מגילת תענית", הוא אינו נחוג יותר.

בברייתא בתלמוד ירושלמי על מסכת יומא נטען ששער ניקנור קרוי על שם ניקנור (הברייתא אינה מופיעה בירושלמי לפנינו אך כך מצטטה רבי שלמה סיריליו בפירושו למסכת שקלים, פרק ו', הלכה ג'):

"למה נקרא שמו שער ניקנור? שפעם אחת עלה ניקנור סרדיוט ממלכי יונים וחנה כנגד שער ניקנור והיה מניף ידו על בית המקדש ואמר: 'אימתי תיפול העיר הזאת והבית הזה בידי ואהרסנה?' וכשגברה יד בית חשמונאי ונצחום, תפשוהו וקצצו ידיו ורגליו ותלוהו לפני השער וקראו שמו שער ניקנור".

לקריאה נוספת
------------

* רומן וילק, "ההתעללות בגופת ניקנור", סידרא ח, 1992, עמ' 53–57.

קישורים חיצוניים
----------------

* NICANOR, International Standard Bible Encyclopedia, 1915

הערות שוליים
------------

1. ↑  **חשמונאים ב**, פרק טו, פסוק לה.
2. ↑  תלמוד ירושלמי – ירושלים – תשי"ח - שקלים, באתר היברובוקס
**אהרון קורצמן** (באנגלית: **Aaron Kurtzman**; נולד בשנת 1929), הוא שחיין יהודי-אמריקאי, אלוף המכביה השלישית (1950) במשחה ל-200 מטר חזה.

ביוגרפיה
--------

קורצמן למד באוניברסיטת סיטון הול בניו ג'רזי.

### 1950

#### אלוף המכביה

בתחרויות השחייה של המכביה השלישית שנערכו בבריכת בת גלים בחיפה באוקטובר 1950 זכה קורצמן במדליית זהב במשחה ל-200 מטר חזה בשיא מכביה חדש של 2:44.5 דקות, לפני השחיין האולימפי דזמונד כהן מדרום אפריקה (2:59.2 דקות) ומאיר מוזס מישראל שקבע שיא הפועל חדש של 3:02.0 דקות. התוצאה שקבע הייתה יכלה להקנות לו את המקום החמישי באולימפיאדה (לונדון 1948)

### שחיין ותיקים

קורצמן השתתף במשך שנים רבות באליפות ארצות הברית לוותיקים וזכה במדליות רבות. באליפות ארצות הברית לוותיקים שנערכה בשנת 1984 זכה במדליית זהב במשחה ל-200 מטר פרפר לגיל 55–59 בתוצאה של 3:22.12 דקות.

תארים והישגים
-------------

* בשנת 1981 זכה קורצמן להיכלל בהיכל התהילה של אוניברסיטת סיטון הול.

קישורים חיצוניים
----------------

* 
* טבלאות ושיאים של השגי 6 המכביות ושל ישראל, מעריב, 22 באוגוסט 1965

הערות שוליים
------------

1. ↑  דבר הספורט, דבר, 6 באוקטובר 1950
2. ↑  תוצאות המכביה, על המשמר, 4 באוקטובר 1950
3. ↑  צבי כתבי, הדי שחייה לאומית במכביה השלישית, דבר, 10 בנובמבר 1950
4. ↑  USMS Top 10 Swims by Aaron Kurtzman (73), בתאר  *U.S. Masters Swimming* (באנגלית)
5. ↑  Aaron Kurtzman, באתר *THE OFFICIAL WEBSITE OF THE SETON HALL PIRATES* (באנגלית)
**דניאל ג'יי גולמן** (באנגלית: **Daniel Jay Goleman**; נולד ב-7 במרץ 1946) הוא פסיכולוג ועיתונאי יהודי-אמריקאי, עוסק בתחום של אינטליגנציה רגשית, אינטליגנציה חברתית, מנהיגות וחינוך. הוא כתב עבור הניו יורק טיימס במשך 12 שנים, מדווח על על המח ועל מדעי ההתנהגות. הספר שלו אינטליגנציה רגשית היה בראש רשימת רבי המכר של הנו יורק טיימס למשך שנה וחצי, ספר שהיה רב מכר במדינות רבות, ומודפס ברחבי העולם ב 40 שפות שונות.

קורות חיים
----------

גולמן נולד בסטוקטון, קליפורניה. הוא בנם של שני מרצים יהודים בקולג'ים. גולמן קיבל תואר דוקטור מאוניברסיטת הרווארד. ביצע פוסט-דוקטורט בהודו, ועל מסעו כתב את ספרו הראשון "The Varieties of the Meditative Experience" ב-1977 (פורסם מחדש בשם "The Meditative Mind" ב-1988). 

היה עורך בכיר בכתב העת "Psychology Today" מ-1984 היה עיתונאי למדעי ההתנהגות והמוח בניו יורק טיימס.

גולמן הוציא לאור את ספרו "אינטליגנציה רגשית" ב-1996, שהפך לרב-מכר ותורגם ל-40 שפות. בספר העלה גולמן על סדר היום את המודעות לפסיכולוגיה ולרגשות של האדם כגורם עיקרי להצלחה בחיים. עד אז היה מקובל לראות באינטליגנציה קוגניטיבית ובמבחן ה-IQ כפרמטר עיקרי למדד האישיות ולהצלחה בחיים. גולמן קרא תיגר על תפיסה זו ובמידה רבה הצליח לשנותה. הוא טען שלא רק חוכמתו ותבונתו השכלית של האדם חשובות להצלחתו, אלא גם התובנות הרגשיות שלו ויחסו הרגשי כלפי עצמו וכלפי העולם. לדוגמה, בני אדם שלוקים בכעס, חרדה, דכדוך עמוק או משתתפים במערכות יחסים בעייתיות, מתקשים בחיים לא פחות ממי שניחנו במנת משכל נמוכה מהממוצע.

רעיונות דומים ביטא גולמן גם בספרו "אינטליגנציה חברתית", שיצא ב-2006.

גולמן זכה בפרסים רבים על כתיבתו, בהם פרס על הישגיו העיתונאיים מטעם אגודת הפסיכולוגים האמריקאית. היה מועמד פעמיים לפרס פוליצר.

מספריו
------

* **אינטליגנציה רגשית**, הוצאת מטר, 1997.
* **אינטליגנציה רגשית בקריירה** - קווים מנחים לטיפוח והטמעת כישורי אינטליגנציה רגשית בארגונים, הוצאת מטר.
* **המנהיגים החדשים** - מימוש עוצמתה של האינטליגנציה הרגשית ותפקידה במנהיגות. עם ריצ'רד בויאציס ואנני מק'קי. הוצאת מטר.
* **רגשות הרסניים**, הוצאת מודן.
* **אינטליגנציה חברתית**, הוצאת ידיעות אחרונות, חמד, 2007. (קישור לקטעים מתוך החלק הראשון של הספר)
* **אינטליגנציה אקולוגית: הרגלי הצריכה שלנו והשפעתם על איכות הסביבה**, הוצאת מטר, 2011. (קישור לפרק מהספר)

קישורים חיצוניים
----------------

ויקישיתוף מדיה וקבצים בנושא **דניאל גולמן** בוויקישיתוף
* אתר האינטרנט הרשמי של דניאל גולמן
* הספרים של דניאל גולמן, באתר "סימניה"
* אתר שנועד לקדם את האינטליגנציה הרגשית (באנגלית)
* איתי להט, השראה: אינטליגנציה אקולוגית, באתר כלכליסט, 6 באוגוסט 2009
* דניאל גולמן, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007311308705171
* BNE: XX966137
* BnF: cb11905333v (data)
* CANTIC: a10922519
* CiNii: DA02859827
* GND: 120944537
* ICCU: RAVV048823
* ISNI: 0000 0001 0879 2450
* LCCN: n81050835
* NKC: jn20010309104
* NLG: 76694
* NLK: KAC200304819
* NLP: a0000001040500
* NTA: 070784124
* SUDOC: 026896273
* VIAF: 24602077
* WorldCat: lccn-n81050835

 |

הערות שוליים
------------



1. ↑  Dan Schawbel, Daniel Goleman on the Importance of Ecological Intelligence, Forbes, ‏01Aug2012 (באנגלית)
**מצעד סינגלי ההיפ הופ וה-R&B הבריטי** ו**מצעד אלבומי ההיפ הופ וה-R&B הבריטי** (הידועים גם כ**מצעד הרשמי של ההיפ הופ וה-R&B בממלכה המאוחדת**, **40 סינגלי ההיפ הופ וה-RnB המובילים** ו-**40 אלבומי ההיפ הופ וה-RnB המובילים'**, או פשוט ה**מצעד האורבני בממלכה המאוחדת**) הם מצעדי מוזיקת R&B והיפ הופ של 40 שירים, המתבסס על נתונים שנאספו על ידי חברת המצעדים הרשמית (OCC) מטעם תעשיית המוזיקה בממלכה המאוחדת.

היסטוריה ומצעדים
----------------

במהלך אוקטובר 1994 חברת המצעדים הרשמית הקימה מצעד לאלבומים ולסיגנלים מסוגת ה-R&B. אף על פי שהמצעדים אינם זוכים לאיירפליי כלשהו, הם מתפרסמים באתרי האינטרנט של OCC ו-BBC רדיו 1, כמו גם בפרסומים כגון *UKChartsPlus* ו-*Music Week*. מצעדי ה-R&B בממלכה המאוחדת מפורסמים באופן קבוע גם בערוצי מוזיקה כולל Kiss, Viva UK, MTV Base ו-MTV Hits.

בנוסף לכך, אותם הערוצים שצוינו לעיל מפעילים באופן קבוע את **מצעדי ה-R&B הדיגיטליים הבריטי**, אשר מוצגים ב-4Music.

שני המצעדים גם מלוקטים ומוצגים באתר BBC רדיו 1. הקריטריונים להכללה במצעד אינם ברורים, כיוון שהוא לא בהכרח מסתמך על מיקומם של שירי R&B והיפ הופ במצעד הסינגלים הבריטי.

קישורים חיצוניים
----------------

* אתר האינטרנט הרשמי של מצעד סינגלי ה-R&B הבריטי
* אתר האינטרנט הרשמי של מצעד אלבומי ה-R&B הבריטי

הערות שוליים
------------

1. 1 2 3  Top 40 RnB Singles
2. ↑  Official Hip Hop and R&B Albums Chart | Official Charts Company, www.officialcharts.com (באנגלית)
3. ↑  Official Hip Hop and R&B Singles Chart | Official Charts Company, www.officialcharts.com (באנגלית)
4. 1 2  pop, The Independent, ‏1995-02-17 (באנגלית)